pythainlp/thai-wiki-dataset-v3 huggingface dataset:
ราชวงศ์ถังยุคหลัง

ราชวงศ์โฮ่วถัง (Later Tang Dynasty) (ค.ศ. 923 - 936) เป็นราชวงศ์ที่ 2 ในยุคห้าราชวงศ์และสิบอาณาจักร สถาปนาโดย
จักรพรรดิถังซวงจง (หลี่คุนซู) เมื่อ ค.ศ. 923 (พ.ศ. 1466) โดยราชวงศ์นี้มีอาณาเขตครอบคลุมดินแดนทางเหนือของจีนปัจจุบันทั้งหมด แต่ราชวงศ์นี้
ปกครองจีนเพียงแค่ 13 ปี  จักรพรรดิองค์สุดท้ายคือ จักรพรรดิถังโม่ตี้ (ค.ศ. 934 - 936) ได้เสียเอกราชแก่ราชวงศ์โฮ่วจิ้นในที่สุด
ยุคห้าวงศ์สิบรัฐ
ราชวงศ์จีน
รายพระนามพระมหากษัตริย์ราชวงศ์เซี่ย

ราชวงศ์เซี่ย ปกครองจีนระหว่าง 2100-1600 ปีก่อนคริสตกาล
 
ซ
หลี่ ซื่อยฺเหวียน

สมเด็จพระจักรพรรดิถังหมิงจง (唐明宗, ค.ศ. 867 - ค.ศ. 933) จักรพรรดิองค์ที่ 2 แห่งราชวงศ์โฮ่วถัง ทรงพระนามว่า หลี่ ซื่อยฺเหวียน (李嗣源) ทรงเป็นบุตรชายบุญธรรมของหลี่เค่อย่ง ซึ่งเป็นพระบิดาของจักรพรรดิถังซวงจง
เมื่อจักรพรรดิถังซวงจงพระอนุชาสวรรคต ระหว่างเกิดกบฏของขุนนาง ข้าราชการ หลี่ ซื่อยฺเหวียนจึงนำกำลังเข้าปราบปรามจนเรียบร้อยและจึงขึ้นครองราชย์สืบต่อมา ทรงพระนามว่า จักรพรรดิถังหมิงจง เมื่อ ค.ศ. 926 (พ.ศ. 1469) ขณะพระชนม์ได้ 59 พรรษา
ทรงมีความสัมพันธ์ที่ดีกับ ชี่ตัน (ราชวงศ์เหลียว) เมื่อจักรพรรดิองค์ก่อนสวรรคต พระองค์จึงทรงส่งราชทูตไปแจ้งแก่ เย่ว์ลี่ อาเปาจี (จักรพรรดิเหลียวไท่จู่)
จักรพรรดิถังหมิงจง สวรรคตเมื่อ ค.ศ. 933 เมื่อพระชนม์ได้ 66 พรรษา ครองราชย์ได้เพียง 7 ปี
ยุคห้าวงศ์สิบรัฐ
จักรพรรดิจีน
หลี่ ฉงโฮ่ว

สมเด็จพระจักรพรรดิถังหมิน (ค.ศ. 933 - 934) จักรพรรดิองค์ที่ 3 แห่งราชวงศ์โฮ่วถัง ทรงพระนามเดิมว่า หลี่คงโหว เมื่อจักรพรรดิถังหมิงจง พระเชษฐาบุญธรรมสวรรคตลงในปี ค.ศ. 933(พ.ศ. 1476) พระองค์จึงขึ้นครองราชย์สืบต่อมา ทรงพระนามว่า จักรพรรดิถังหมิน
ทรงครองราชย์ได้เพียง 1 ปีพระราชอนุชาบุญธรรม หลี่คงเค่อ จึงขึ้นครองราชย์สืบต่อมาเป็นจักรพรรดิถังโม่ตี้
ยุคห้าวงศ์สิบรัฐ
จักรพรรดิจีน
จับเลี้ยง

จับเลี้ยง (t=雜涼|s=杂凉|p=zá liáng "ของเย็นหลายอย่าง") เป็นเครื่องดื่มมีที่มาจากประเทศจีน เป็นเครื่องดื่มที่มีส่วนผสมได้ทั้งสมุนไพรไทยและจีน สามารถดื่มได้ทั้งร้อนและเย็น มีสรรพคุณป้องกันและบรรเทาอาการร้อนใน อาการทางระบบทางเดินอาหาร มีแผลในปาก ปากลิ้นเปื่อยมีฝ้า ขมคอ เจ็บคอ เสียงแหบ คอแห้ง ไอ ตาร้อนผ่าว ซึ่งอาจเกิดมาจากสภาวะขาดสมดุลอย่างเช่น นอนดึก พักผ่อนไม่พอ กินของทำให้ร้อน ของทอด หรือดื่มน้ำน้อย
ส่วนประกอบของจับเลี้ยงที่เป็นสมุนไพรจีนมีคุณสมบัติเย็น เช่น เฉาก๊วย ดอกงิ้ว ใบบัว รากบัว หญ้าคา เมล็ดเพกา เก๊กฮวย โหล่เกง เทียงฮวยฮุ่ง แซตี่ แฮ่โกวเฉ่า หล่อฮังก๊วย ฯลฯ สูตรอาจจะมีการดัดแปลงแตกต่างกันไป
== อ้างอิง ==
เครื่องดื่ม
เชอรีล โครว์

เชอรีล ซูซานน์ โครว์ (Sheryl Suzanne Crow) เกิดเมื่อวันที่ 11 กุมภาพันธ์ ค.ศ. 1962 เป็นนักร้อง นักแต่งเพลง นักดนตรี ชาวอเมริกัน แนวดนตรีของเธอผสมผสานเพลงร็อก เพลงคันทรี ป็อป และโฟล์ก เธอเคยได้รับรางวัลแกรมมี่มาแล้ว 9 รางวัล
เธอยังเคยแสดงร่วมกับเดอะโรลลิงสโตนส์ และเคยร้องคู่กับมิก แจ็กเกอร์ ไมเคิล แจ็กสัน อีริก แคลปตัน และคิด ร็อก นอกจากนี้โครว์ยังเคยบันทึกเพลงในเพลงประกอบภาพยนตร์หลายเรื่องอย่างเช่น Cars, Erin Brockovich และ Tomorrow Never Dies และเรื่องอื่น ๆ
== อ้างอิง ==
นักร้องอเมริกัน
ผู้ที่ได้รับรางวัลแกรมมี
นักร้องเสียงเมซโซ-โซปราโน
บุคคลจากรัฐมิสซูรี
นักร้องคันทรี
นักร้องร็อกอเมริกัน
ผู้รอดชีวิตจากมะเร็งเต้านม
อีวานที่ 3 แห่งรัสเซีย เจ้าชายแห่งมอสโก

อีวานที่ 3 วาซีลเยวิช (Иван III Васильевич 27 มกราคม ค.ศ. 1440 - 27 ตุลาคม ค.ศ. 1505) หรือ เจ้าชายอีวานที่ 3 มหาราช  เป็นพระราชโอรสในเจ้าชายวาซีลีที่ 3 แห่งรัสเซีย และพระนางมาเรียแห่งโบรอฟ ทรงครองราชย์เป็นเวลา 43 ปี ตั้งแต่ปี ค.ศ. 1462–1505 นับเป็นพระมหากษัตริย์รัสเซียพระองค์หนึ่งที่ครองราชย์ยาวนานที่สุด
== อ้างอิง ==
บุคคลที่เกิดในปี พ.ศ. 1983
แกรนด์ปรินซ์แห่งมอสโก
ราชวงศ์รูลิค
มหาราช
มหาราชแห่งประเทศรัสเซีย
ซากดึกดำบรรพ์ร่องรอย

ซากดึกดำบรรพ์ร่องรอย (trace fossils หรือ ichnofossils) เป็นหลักฐานทางธรณ๊วิทยาที่เกิดจากการกระทำของสิ่งมีชีวิต เช่น รูที่อยู่อาศัย รอยขุดคุ้ย รอยตีน และร่องรอยรากไม้ ทั้งนี้ ซากดึกดำบรรพ์ร่องรอยได้รวมถึงอินทรีย์วัตถุที่เกิดจากสิ่งมีชีวิต เช่น มูลสัตว์ (coprolites) และ สโตรมาโทไลต์ (stromatolites) อย่างไรก็ตาม โครงสร้างทางตะกอนวิทยา อย่างเช่น ร่องรอยที่เกิดจากการกลิ้งของเปลือกหอยตามพื้นท้องทะเลซึ่งไม่ได้เกิดจากพฤติกรรมของสิ่งมีชีวิต จึงไม่จัดให้เป็นซากดึกดำบรรพ์ร่องรอย
การศึกษาร่องรอยเรียกว่า ร่องรอยวิทยา (ichnology) โดยวิชาที่ศึกษาซากดึกดำบรรพ์ร่องรอยเรียกว่า Paleoichnology และวิชาที่ศึกษาร่องรอยของสิ่งมีชีวิตในปัจจุบันเรียกว่า Neoichnology โดยการศึกษารูปร่างลักษณะของร่องรอยต่างๆโดยหวังที่จะทำให้ทราบถึงกิจกรรมที่เกิดจากสิ่งมีชีวิต ทั้งนี้สิ่งมีชีวิตต่างชนิดกันอาจทำให้เกิดร่องรอยที่คล้ายกันได้ การจำแนกซากดึกดำบรรพ์ร่องรอยจึงเป็นสิ่งยากและอาจแตกต่างไปจากการจำแนกทางอนุกรมวิธานของซากดึกดำบรรพ์ซากเหลือ (body fossils)
เอดอล์ฟ เซลาสเชอร์ (Adolf Seilacher) เป็นผู้ศึกษาและจำแนกชนิดของซากดึกดำบรรพ์ร่องรอย โดยเอดอล์ฟ เซลาสเชอร์ ได้สังเกตเห็นร่องรอยการกระทำของสัตว์ออกเป็น 5 กลุ่มตามพฤติกรรมของสัตว์ ดังนี้
คิวบิชเนีย (Cubichnia) เป็นร่องรอยที่ปรากฏบนพื้นผิวที่อ่อนนุ่ม
โดมิชเนีย (Domichnia) เป็นร่องรอยโครงสร้างที่อยู่อาศัยของสัตว์ เช่น รูที่อยู่อาศัย
โฟดินิชเนีย(Fodinichnia) เป็นร่องรอยการหาอาหารของสัตว์ที่ปรากฏบนพื้นตะกอน
แพสคิชเนีย (Pascichnia) เป็นร่องรอยการหาอาหารของสัตว์ที่ปรากฏบนพื้นตะกอน เฉพาะสัตว์เคี้ยวเอื้องกินหญ้าตามพื้นดินและได้ทิ้งร่องรอยไว้
เรปิชเนีย (Repichnia) เป็นร่องรอยการเคลื่อนที่จากที่หนึ่งไปอีกที่หนึ่งของสัตว์ ปกติมักเป็นแนวเส้นตรงหรืออาจโค้งได้เล็กน้อย เช่นการเคลื่อนที่ของสัตว์ที่มีระยางเป็นข้อเป็นปล้อง (arthopod) และของสัตว์มีกระดูกสันหลัง
ซากดึกดำบรรพ์
โมเมนตัมเชิงมุม

ในทางฟิสิกส์ โมเมนตัมเชิงมุมของวัตถุรอบจุดกำเนิด (Angular Momentum) คือปริมาณเวกเตอร์ที่แสดงถึงการหมุนของวัตถุ มีค่าเท่ากับมวลของวัตถุคูณกับผลคูณเชิงเวกเตอร์ของเวกเตอร์ตำแหน่งและเวกเตอร์ความเร็ว (หรือผลคูณระหว่างโมเมนต์ความเฉื่อยกับความเร็วเชิงมุม)
โมเมนตัมเชิงมุมเป็นปริมาณอนุรักษ์ กล่าวคือมันจะมีค่าคงที่เสมอจนกว่าจะมีแรงบิดภายนอกมากระทำ คุณลักษณะการอนุรักษ์ของโมเมนตัมเชิงมุมช่วยอธิบายปรากฏการณ์ทางธรรมชาติหลายประการ
โมเมนตัมเชิงมุมนั้นเป็นผลระหว่างระยะห่างของวัตถุหรืออนุภาคกับแกนหมุน (r) คูณกับ โมเมนตัมเชิงเส้น (p)
== อ้างอิง ==
หน่วยวัด
กฎการอนุรักษ์
หลักการสำคัญของฟิสิกส์
ปริมาณทางกายภาพ
กลศาสตร์ดั้งเดิม
สโมสรฟุตบอลนอตทิงแฮมฟอเรสต์

สโมสรฟุตบอลนอตทิงแฮมฟอเรสต์ (Nottingham Forest Football Club) หรือที่เรียกสั้น ๆ ว่า ฟอเรสต์ เป็นสโมสรฟุตบอลประจำเมืองนอตทิงแฮม ประเทศอังกฤษ มีฉายาในภาษาไทยว่า "เจ้าป่า" เป็นสโมสรที่เคยประสบความสำเร็จอย่างสูงด้วยการได้แชมป์ดิวิชันหนึ่ง 1 สมัย รวมถึงได้แชมป์ยูโรเปียนคัพ (ยูฟ่าแชมเปียนส์ลีกในปัจจุบัน) ได้ถึง 2 สมัยติดต่อกัน คือใน ปี ค.ศ.1979 และ 1980  ก่อนจะตกต่ำถูกลดชั้นลงไปเล่นในลีกระดับรอง ปัจจุบันฟอเรสต์ได้เลื่อนชั้นขึ้นมาเตะในพรีเมียร์ลีก ฤดูกาล 2022–23 หลังจากตกชั้นไปนานกว่า 23 ปี
ฟอเรสต์คว้าแชมป์ลีกมาแล้ว 1 สมัย, เอฟเอ คัพ 2 สมัย, ลีกคัพ 4 สมัย, FA Charity Shield 1 สมัย, ยูโรเปียนคัพ 2 สมัย และ ยูโรเปียนซูเปอร์คัพ 1 สมัย  ช่วงเวลาที่ประสบความสำเร็จมากที่สุดคือภายใต้การบริหารทีมของ ไบรอัน คลัฟ และ ปีเตอร์ เทย์เลอร์ ในช่วงปลายทศวรรษ 1970 และต้นทศวรรษ 1980 ซึ่งรวมถึงชัยชนะติดต่อกันใน ยูโรเปียนคัพ ในปี 1979 และ 1980
ในทศวรรษสุดท้ายของคลัฟที่สโมสร ทีมฟอเรสต์คว้าแชมป์ลีกคัพในปี ค.ศ. 1989 และ 1990 และแพ้ในรอบชิงเอฟเอ คัพ ปี ค.ศ. 1991 ก่อนตกชั้นจากพรีเมียร์ลีกในปี ค.ศ. 1993 เมื่อฟอเรสต์กลับมาก็ได้อันดับสามในพรีเมียร์ลีกทันทีในปี ค.ศ. 1995 ก่อนที่สโมสรจะตกชั้นอีกครั้งในปี ค.ศ. 1997 และกลับมาอีกครั้งช่วงสั้น ๆ ในปี ค.ศ. 1999
เมื่อวันอาทิตย์ที่ 29 พฤษภาคม ค.ศ. 2022 นอตทิงแฮม ฟอเรสต์ได้เลื่อนชั้นสู่พรีเมียร์ลีกหลังจากเอาชนะ ฮัดเดอร์สฟิลด์ทาวน์ ไป 1-0 ในรอบชิงชนะเลิศเพลย์ออฟที่ สนามเวมบลีย์
== ประวัติ ==
ในปี ค.ศ. 1865 กลุ่มนักกีฬาชินตีได้นัดพบกันที่ร้านคลินตันอาร์มส์บนถนนเชคสเปียร์ของเมืองนอตทิงแฮม และตกลงรับข้อเสนอของ เจ.เอส. สคริมชอว์ ในการเล่นฟุตบอลแทนชินตีและสโมสรฟุตบอลนอตทิงแฮมฟอเรสต์ก็ได้ก่อตั้งขึ้น และในการประชุมคราวเดียวกันก็ได้ตกลงกันว่าสโมสรจะซื้อหมวกพู่ 12 ใบที่มีสีแดงการิบัลดี (ตั้งชื่อตามผู้นำของกลุ่มนักสู้ 'เสื้อแดง' ของอิตาลีคือ จูเซ็ปเป การิบัลดี) ดังนั้นสีที่เป็นทางการของสโมสรจึงถูกสร้างขึ้น
ในปี ค.ศ. 2019 เมื่อนอตส์เคาน์ตีตกชั้นจากอิงกลิชฟุตบอลลีกไปสู่เนชันนัลลีก ทั้งนอตทิงแฮมฟอเรสต์และสโตกซิตีต่างก็อ้างว่าเป็นสโมสรฟุตบอลที่เก่าแก่ที่สุดในลีก นักประวัติศาสตร์ฟุตบอล มาร์ค เมทคาล์ฟ ระบุว่าสโตกก่อตั้งขึ้นในปี ค.ศ. 1868 แทนที่จะเป็นปี ค.ศ. 1863 บนตราสโมสร ดังนั้นฟอเรสต์จึงเป็นสโมสรฟุตบอลที่เก่าแก่ที่สุดในลีก อีเอฟแอลยังระบุด้วยว่านอตทิงแฮมฟอเรสต์เป็นสโมสรฟุตบอลที่เก่าแก่ที่สุด
==ผู้เล่น==
===ผู้เล่นทีมชุดแรก===
==== ผู้เล่นที่ปล่อยยืม ====
== สีของสโมสร ==
นอตทิงแฮมฟอเรสต์ได้ใช้เสื้อสีแดงเป็นสัญลักษณ์นับตั้งแต่การก่อตั้งสโมสรเมื่อปี ค.ศ. 1865 ในการประชุมที่ Clinton Arms ซึ่งนำไปสู่การจัดตั้งสโมสรฟุตบอลแห่งนี้ คณะกรรมการในที่ประชุมได้ผ่านมติให้ใช้สีแดงที่เรียกว่าสี ‘Garibaldi Red’ เป็นสีประจำทีม เพื่อเป็นเกียรติให้แก่
การรบจนตัวตาย

การรบจนตัวตาย (Last Stand) คือ ศัพท์ทางการทหารที่ใช้บรรยายถึงการรบที่ฝ่ายผู้ตั้งรับมีกำลังพลน้อยกว่าฝ่ายโจมตีเป็นจำนวนมาก ซึ่งทำให้กองกำลังฝ่ายตั้งรับได้รับความสูญเสียอย่างหนักหรือไม่ก็ถูกทำลายลงอย่างสิ้นเชิง แต่ก็สร้างความเสียหายให้แก่ฝ่ายผู้โจมตีอย่างหนักเช่นกัน
สถานการณ์ดังกล่าวสามารถเกิดขึ้นได้ในสองกรณี กล่าวคือ บางครั้งเป็นเพราะสภาพภูมิประเทศที่ไม่อำนวย หรือการขาดแคลนเสบียงอาหารหรือการสนับสนุน กองกำลังฝ่ายตั้งรับไม่สามารถถอยทัพได้โดยไม่ถูกทำลายทั้งหมดจากกองกำลังของฝ่ายศัตรู ในขณะที่อีกสถานการณ์หนึ่ง คือ กองกำลังดังกล่าวถูกบังคับให้ทำตามคำสั่งและไม่สามารถถอนกำลังออกจากพื้นที่ได้ แม้ว่าพวกเขาจะมีตัวเลือกก็ตาม ทั้งสองกรณี กองกำลังฝ่ายตั้งรับสามารถยอมจำนนต่อกองกำลังของฝ่ายศัตรูได้ แต่ว่าผู้บัญชาการระดับสูงกว่ากลับลงความเห็นว่าพวกเขายังสามารถ "ทำการรบต่อไปได้" และมีบางกรณีเช่นกันที่ทหารที่ยอมจำนนถูกสังหารโดยฝ่ายศัตรูอยู่ดี จึงทำให้การยอมสู้ต่อไปจะเป็นการดีกว่าในสถานการณ์เหล่านั้น รวมไปถึงในบางครั้ง การตัดสินใจดังกล่าวเป็นการตัดสินใจทางยุทธศาสตร์และความถูกต้อง อย่างเช่น ฝ่ายตั้งรับตัดสินใจว่าจะยอมสละชีพเพื่อความสำเร็จอันยิ่งใหญ่กว่า หรือไม่ก็คงการทัพของฝ่ายตนเองต่อไป
== ดูเพิ่ม ==
การระเบิดพลีชีพ
ยุทธการแบ่งตามประเภท
ตัวคูณกำลังรบ

ตัวคูณกำลังรบ (Force multiplication) เป็นศัพท์ทางการทหารคำหนึ่ง ซึ่งหมายความถึงคุณสมบัติหรือข้อได้เปรียบซึ่งทำให้ฝ่ายหนึ่งมีประสิทธิภาพในการรบมากกว่าอีกฝ่ายหนึ่ง ทั้ง ๆ ที่มีกองกำลังในปริมาณที่ใกล้เคียงกันก็ตาม ส่วนตัวแปรกำลังรบ (Force multiplier) หมายความถึงตัวแปรที่ทำให้ประสิทธิภาพการทำการรบเพิ่มขึ้นอย่างกะทันหัน
ตัวแปรกำลังรบที่เป็นที่รู้จักกันโดยทั่วไป ประกอบด้วย:
ขวัญกำลังใจ
เทคโนโลยี
สภาพภูมิประเทศ
สภาพอากาศ
ชั้นเชิง
การฝึกฝนและประสบการณ์
กองกำลังอันน่าเกรงขาม (Feared Units)
การหลอกลวงและความเข้าใจผิด
วิทยาศาสตร์การทหาร
ยุทธศาสตร์การทหาร
เจ้าจอมมารดาแพ ในรัชกาลที่ 4

เจ้าจอมมารดาแพ ธิดาพระสำราญหฤทัย (อ้าว ธรรมสโรช) และท้าวทรงกันดาร (สี) เป็นเจ้าจอมในพระบาทสมเด็จพระจอมเกล้าเจ้าอยู่หัว มีพระราชโอรสและพระราชธิดา รวมกัน 5 พระองค์คือ
พระเจ้าบรมวงศ์เธอ พระองค์เจ้ายิ่งเยาวลักษณ์ อรรคราชสุดา
พระเจ้าบรมวงศ์เธอ พระองค์เจ้าพักตร์พิมลพรรณ
พระเจ้าบรมวงศ์เธอ กรมหลวงพรหมวรานุรักษ์ ทรงเป็นต้นราชสกุลเกษมสันต์
สมเด็จพระมหาสมณเจ้า กรมพระยาวชิรญาณวโรรส
พระเจ้าบรมวงศ์เธอ พระองค์เจ้าบรรจบเบญจมา
เจ้าจอมมารดาแพถึงแก่อสัญกรรมหลังจากให้ประสูติพระองค์เจ้าบัญจบเบญจมา เมื่อวันที่ 5 พฤศจิกายน พ.ศ. 2404  และได้รับพระราชทานเพลิงศพ ณ วัดราชาธิวาส
อนึ่งเจ้าจอมมารดาแพ เป็นญาติกับเจ้าจอมมารดาอึ่ง ในรัชกาลที่ 3 ผู้เป็นมารดาของพระเจ้าบรมวงศ์เธอ กรมหลวงวรเสรฐสุดา
==อ้างอิง==
พระภรรยาในรัชกาลที่ 4
เจ้าจอมมารดา
บุคคลที่ยังไม่ทราบปีที่เกิด
กิตติ เชี่ยววงศ์กุล

กิตติ เชี่ยววงศ์กุล  (เกิดเมื่อวันที่ 30 พฤษภาคม พ.ศ. 2522) เป็นนักแสดง, นักเขียนบท และผู้กำกับละครจำนวนมาก เช่น เฮง เฮง เฮง, บ้านนี้มีรัก, ยีนเด่น, บางรักซอย 9, เป็นต่อ, ผู้กองเจ้าเสน่ห์ กิตติมีชื่อเสียงจากบทบาท "วอก" ในซิตคอมเรื่องเป็นต่อ
== ประวัติ ==
กิตติมีภูมิลำเนาอยู่ที่อุดรธานี จบการศึกษาระดับมัธยมศึกษาจากโรงเรียนอุดรพิทยานุกูล ระดับปริญญาตรีจากคณะนิเทศศาสตร์ มหาวิทยาลัยกรุงเทพ ในขณะที่กิตติศึกษาอยู่ปี 1 ทางเอ็กแซ็กท์ไปจัดออดิชั่นที่มหาวิทยาลัยกรุงเทพ และเขาได้ไปออดิชั่นจนกระทั่งติดเป็นหนึ่งในนักแสดงละครเวทีเรื่อง วิมานเมือง และทำให้กิตติเริ่มเข้าสู่วงการบันเทิง และได้แสดงละครอีกหลายเรื่อง จนกระทั่งได้มาเป็นผู้กำกับและเขียนบทละครในเวลาต่อมา
== ชีวิตส่วนตัว ==
กิตติ เชี่ยววงศ์กุลได้แต่งงานแบบเงียบ ๆ กับจูน แฟนสาวนอกวงการ และได้ให้กำเนิดบุตรชาย 1 คน ชื่อ สายฟ้า ปัจจุบันทั้งคู่หย่าร้างกันแล้ว หลังจากทั้งคู่หย่าร้างกันแล้ว เขาก็ได้แต่งงานใหม่กับแฟนสาวนอกวงการ มิ้น ปัจจุบันทั้งคู่มีบุตรชาย 1 คน ชื่อ รามต์
=== การเมือง ===
ในขณะที่เหตุการณ์วิกฤตการณ์การเมืองไทย พ.ศ. 2556–2557 ยังคงดำเนินอยู่ กิตติได้ออกมาแสดงจุดยืนรวมกับกลุ่มมหาประชาชน กปปส. และได้โพสต์บนกลอนผ่านอินสตาแกรมและเฟซบุ๊ก ซึ่งแต่งขึ้นเพื่อแสดงทัศนะทางการเมือง โดยใช้ชื่อผู้แต่งว่า "กวีตีสาม" 
ในช่วงการเลือกตั้งผู้ว่าราชการกรุงเทพมหานคร พ.ศ. 2565 ได้แสดงตัวว่าหนุน สกลธี ภัททิยกุล โดยเขาได้มีการปราศรัยในเวทีเลือกตั้งอีกด้วย
== ผลงาน ==
=== ผู้กำกับละคร ===
บุญดีผีคุ้ม กำกับร่วมกับ พงษ์ศักดิ์ ฉิมเจริญ
บ้านนี้มีรัก
เป็นต่อ
เฮง เฮง เฮง
ยีนเด่น
สูตรรักชุลมุน กำกับร่วมกับ ศุภศิษฏ์ เนติจรัสโรจน์ (ตั้งแต่ตอนที่ 34 ได้ยกเลิกการกำกับละครเรื่องนี้แล้ว)
ผู้กองเจ้าเสน่ห์
เราเกิดในรัชกาลที่ ๙ เดอะซีรีส์
=== ผู้ช่วยผู้กำกับละคร ===
เฮง เฮง เฮง
แม่นาคพระโขนง เดอะมิวสิคัล
กินรีสีรุ้ง
=== ผู้เขียนบทละคร ===
เฮง เฮง เฮง
บางรักซอย 9
บุญดีผีคุ้ม
เป็นต่อ
ผู้กองเจ้าเสน่ห์
เป็นข่าว
รักฝุ่นตลบ
เสือ ชะนี เก้ง (ร่วมกัน)
รักแท้แม่ไม่ปลื้ม (ร่วมกัน)
สูตรรักชุลมุน
ละครเทิดพระเกียรติ พระบาทสมเด็จพระปรมินทรมหาภูมิพลอดุลยเดช บรมนาถบพิตร เรื่อง เราเกิดในรัชกาลที่ ๙ เดอะซีรีส์
== ผลงานแสดง ==
=== ละครโทรทัศน์ ===
=== ละครชุด ===
=== ซิตคอม ===
=== ภาพยนตร์ ===
=== ละครเวที ===
2540 : วิมานเมือง
=== ผลงานเพลง ===
Whatever Whenever (ร้องร่วมกับ ชินวุฒ อินทรคูสิน)
ผลงานในนามวง Sky Band 
ไม่ต้องกลัว feat. เป้ อารักษ์
รักกันเลยเถิด
=== พิธีกร ===
== ผลงานนักพากย์ ==
ดอกรักริมทาง พากย์ ฮั่งตู๋
เล่ห์นางฟ้า พากย์ เสือโคร่ง
สายลับจับกลิ่น พากย์ ชาร์โคล
== รางวัล ==
รางวัลเทพทองครั้งที่ 21 ปี 2566 ประเภทบุคคลดีเด่นด้านวิทยุโทรทัศน์ โดยสมาคมนักวิทยุและโทรทัศน์แห่งประเทศไทย ในพระบรมราชูปถัมภ์
== อ้างอิง ==
== แหล่งข้อมูลอื่น ==
บุคคลจากอำเภอกุมภวาปี
บุคคลจากโรงเรียนอุดรพิทยานุกูล
บุคคลจากคณะนิเทศศาสตร์ มหาวิทยาลัยกรุงเทพ
ผู้กำกับละครโทรทัศน์
ผู้กำกับละครโทรทัศน์ชาวไทย
ผู้กำกับละครโทรทัศน์ชายชาวไทย
ผู้กำกับละครโทรทัศน์ชาย
นักเขียนบท
นักเขียนบทชาวไทย
นักเขียนบทชายชาวไทย
นักเขียนบทชาย
นักพากย์
นักพากย์ชาวไทย
นักพากย์ชายชาวไทย
นักพากย์ชาย
พิธีกรชาวไทย
นักจัดรายการโทรทัศน์ชาวไทย
นักจัดรายการโทรทัศน์ชายชาวไทย
นักจัดรายการโทรทัศน์ชาย
นักแสดงตลกไทย
นักแสดงชายชาวไทย
นักแสดงละครโทรทัศน์ชายชาวไทย
นักแสดงภาพยนตร์ชายชาวไทย
ศิลปินชาวไทย
นักร้องชายชาวไทย
นักแสดงชายชาวไทยในศตวรรษที่ 20
นักแสดงชายชาวไทยในศตวรรษที่ 21
ศิลปินที่เป็นแนวร่วมกปปส.
โดโรตาโบ

โดโรตาโบ  เป็นผีญี่ปุ่น มีเรื่องเล่ามาว่า เดิมทีวิญญาณตนนี้เคยเป็นชาวนาที่ยากจนแต่ว่าขยันขันแข็ง เกิดอยู่ในยุคข้าวยากหมากแพง และมีการเก็บภาษีอย่างไม่เป็นธรรมจากเจ้าเมือง ซึ่งเกษตรกรเหล่านี้ มักต้องแบกภาระทั้งหมด ชาวนาคนนี้พยายามเตรียมดินเพื่อทำการเพาะปลูก เขาไม่สนใจอะไรมากไปกว่าไร่นาของเขา ที่จะเจริญงอกงามได้ดีเพียงใด แต่ว่ายังไม่ทันได้ปลูกเขาก็ล้มป่วย         และเสียชีวิตลง ลูกชายของเขาเป็นคนเกียจคร้าน เอาแต่ดื่มเหล้า ไม่ยอมสานต่อการทำไร่นาที่พ่อรักมาก จึงได้ปล่อยทิ้งร้าง จนกระทั่งต้องขายที่ดินไป  วิญญาณพ่อที่ตายไปจึงไม่สงบ กลายเป็นโดโรตาโบ ซึ่งมีร่างกายเป็นโคลน ในวันที่มีแสงจันทร์ส่อง พวกชาวนาเสียงคร่ำครวญมากจากไร่นาไกล ๆ มันคือเสียงของโดโรตาโบต้องการที่ดินอันเป็นที่รักยิ่งของเขาคืน
โยไก
สงครามเบ็ดเสร็จ

สงครามเบ็ดเสร็จ (Total war) คือ ความขัดแย้งอันไร้ขอบเขตซึ่งประเทศคู่สงครามได้ทำการเรียกระดมทรัพยากรทั้งหมดเพื่อใช้ในการทำสงคราม ไม่ว่าจะเป็น ทรัพยากรมนุษย์ อุตสาหกรรม เกษตรกรรม การทหาร ธรรมชาติ เทคโนโลยีหรือปัจจัยอื่น ๆ ในความพยายามที่จะทำลายประเทศคู่สงครามอย่างสิ้นเชิง หรือทำลายความสามารถของอีกฝ่ายหนึ่งที่จะทำการรบต้านทานต่อไปอีก การทำสงครามเบ็ดเสร็จเคยถูกใช้ในการทำสงครามมานานหลายศตวรรษแล้ว ในการทำสงครามเบ็ดเสร็จ ความแตกต่างระหว่างทหารและพลเรือนมีน้อยมากเมื่อเทียบกับสงครามประเภทอื่น ๆ และมนุษย์ทุกคนจะถูกพิจารณาว่าเป็นส่วนหนึ่งของความพยายามในการทำสงครามของคู่สงคราม
== หนังสืออ่านเพิ่มเติม ==
David A. Bell. The First Total War: Napoleon's Europe and the Birth of Warfare as We Know It, (2007)
Eric Markusen and David Kopf; The Holocaust and Strategic Bombing: Genocide and Total War in the Twentieth Century, (1995)
Mark E. Neely Jr.; "Was the Civil War a Total War?" Civil War History, Vol. 50, 2004
Daniel E. Sutherland and Grady McWhiney; The Emergence of Total War, (1998) US Civil War
สงครามแบ่งตามชนิด
สงครามเรียงตามประเภท
โรเบิร์ต แพลนต์

โรเบิร์ต แอนโธนี แพลนต์ (Robert Anthony Plant) เกิดเมื่อวันที่ 20 สิงหาคม ค.ศ. 1948 เป็นนักร้องเพลงร็อกและนักแต่งเพลง ชาวอังกฤษ มีชื่อเสียงโด่งดังจากการเป็นสมาชิกอดีตวงร็อก เลด เซพเพลิน ในฐานะนักร้องนำ เขายังประสบความสำเร็จในฐานะศิลปินเดี่ยวอีกด้วย อัลบั้มล่าสุดของเขา Raising Sand โปรดิวซ์โดย ที-โบน เบอร์เน็ตต์ ร่วมกับนักร้องแนวบลูกราสส์เสียงโซพราโน อลิสัน เคราส์ ก็ได้รับรางวัลแกรมมี่ ในปี 2009 ในสาขาบันทึกเสียงแห่งปี และอัลบั้มแห่งปี
นักร้องอังกฤษ
เลด เซพเพลิน
นักร้องเสียงเทเนอร์
บุคคลจากเวสต์บรอมมิช
ผู้ได้รับเครื่องราชอิสริยาภรณ์ซีบีอี
นักแต่งเพลงชาวอังกฤษ
เวย์ไห่

เวย์ไห่  เดิมเรียกว่า เวย์ไห่เว่ย์  เป็นนครระดับจังหวัดและเมืองท่าที่สำคัญทางตะวันออกสุดของมณฑลชานตง มีอาณาเขตทางทิศตะวันตกติดกับยานไถ และทิศตะวันออกติดกับทะเลเหลือง และเป็นนครของประเทศจีนที่ใกล้กับประเทศเกาหลีใต้มากที่สุด
จากการสำรวจสำมะโนประชากรปี 2010 เวย์ไห่มีประชากร 2,804,771 คน ในจำนวนนี้ มี 844,310 คนที่อาศัยอยู่ในตัวเมือง ซึ่งคือ เขตหฺวันชุ่ย แต่ปัจจุบันมีเขตเหวินเติงที่เป็นเขตเมืองขยายของเวย์ไห่ และยังมีนครหรงเฉิง ซึ่งเป็นนครระดับอำเภอที่อยู่ในเขตนครเวย์ไห่ เป็นอีกตัวเมืองหนึ่งที่มีผู้อยู่อาศัย 714,355 คน มีรถไฟใต้ดินที่อยู่ในแผน 4 สาย ระยะทาง  เพื่อเชื่อมเขตทั้งหมดของเวย์ไห่ โดยในระยะแรกมีแผนเปิดให้บริการสาย 1 และสาย 2 ปี 2025
ระหว่างปี 1898 ถึง 1930 ศูนย์กลางของเวย์ไห่ (ปัจจุบันคือเขตหฺวันชุ่ย) เป็นส่วนหนึ่งของดินแดนเช่าของอังกฤษที่มีชื่อว่า เวย์ไห่เว่ย์ โดยในช่วงเวลานั้น เมืองนี้เป็นรู้จักในชื่อ พอร์ตเอ็ดเวิร์ด มีฐานะเป็นเมืองหลวงของดินแดนเวย์ไห่เว่ย์
== เขตการปกครอง ==
นครระดับจังหวัดเวย์ไห่แบ่งออกเป็น 4 เขตการปกครองระดับอำเภอ ได้แก่ 2 เขต และ 2 นครระดับอำเภอ
{|class="wikitable" style="font-size:100%;"
!colspan="3"|แผนที่
|-
|colspan="3"|
|-
!เขตการปกครอง
!อักษรจีน
!พินอิน
|-
| เขตหฺวันชุ่ย
| 环翠区
| Huáncuì Qū
|-
| เขตเหวินเติง
| 文登区
| Wéndēng Qū
|-
| นครหรงเฉิง
| 荣成市
| Róngchéng Shì
|-
| นครหรู่ชาน
| 乳山市
| Rǔshān Shì
|}
เขตการปกครองระดับอำเภอเหล่านี้แบ่งออกเป็นเขตการปกครองระดับตำบลทั้งหมด 66 แห่ง ได้แก่ 52 เมือง และ 14 แขวง
== อ้างอิง ==
=== เชิงอรรถ ===
=== แหล่งที่มา ===
== แหล่งข้อมูลอื่น ==
 
นครในมณฑลชานตง
เขตการปกครองระดับจังหวัดของมณฑลชานตง
เมืองท่าในประเทศจีน
อดีตอาณานิคมของอังกฤษ
การสะท้อนแสงพร่า

การสะท้อนแสงพร่า (diffuse reflection) หมายถึงการที่แสงสะท้อนหรือกระทบตัวกลางที่มีพื้นผิวไม่เรียบ และกระจายทิศทางการสะท้อนหรือการนำแสง โดยไม่อิงกับแนวฉาก ทำให้วัตถุที่สะท้อนมีความสว่างเท่าๆโดยไม่ขึ้นกับทิศทางของผู้สังเกตเหมือนการสะท้อนแสงจัดจ้า เช่นการสะท้อนแบบ diffuse ของแป้ง หรือในการวิ่งผ่านการที่แสงวิ่งผ่านเทฟลอนหรือกระดาษ (diffuse transmission) โดยทั่วไปวัสดุจะสะท้อนแสงได้ทั้งแบบแสงจัดจ้า และแบบแสงพร่า ผสมกันในสัดส่วนต่างๆกันไปตามชนิดของวัสดุ ซึ่งถ้าวัสดุสะท้อนแบบแสงพร่าทั้งหมด (ไม่มีแบบแสงจัดจ้าผสม) แสงสะท้อนจะกระจายทั่วครึ่งทรงกลมโดยรอบพื้นผิวนั้น (2π สเตอเรเดียน)
== ดูเพิ่ม ==
การสะท้อนแสงจัดจ้า
การสะท้อนแบบลัมแบร์ท
คอมพิวเตอร์กราฟิกส์สามมิติ
ทัศนศาสตร์
การสะท้อนแสงจัดจ้า

การสะท้อนแสงจัดจ้า (specular reflection) เป็นลักษณะการสะท้อนแสงที่สมบูรณ์เช่นการสะท้อนของกระจกเงา หรืออาจหมายถึงการสะท้อนบางช่วงของสเปกตรัมที่มีลักษณะดังกล่าวก็ได้ โดยการสะท้อนแบบนี้จะแตกต่างจากการสะท้อนแสงพร่า ที่ความสว่างจะไม่ขึ้นกับมุมมอง เช่นถ้าเราเดินผ่านตัวถังรถยนต์ซึ่งมักใช้สีสะท้อนแสงเป็นเงาวาวแบบกระจกเงา เราจะเห็นแสงสะท้อนเปลี่ยนไปในแต่ละมุมมอง ต่างจากถนนคอนกรีตที่เป็นการสะท้อนแสงพร่ามากกว่าแบบกระจกเงา โดยเราจะเห็นพื้นผิวคอนกรีตเป็นสีเดิมไม่ว่าจะมองมาจากทิศทางใด
ในทางคอมพิวเตอร์กราฟิกส์สามมิตินิยมใช้แบบจำลองการสะท้อนแบบฟ็องเพื่อจำลองภาพสามมิติที่ประกอบไปด้วยส่วนสว่างจัดจ้าในการสะท้อนแสงจัดจ้าอย่างสมจริง
== ดูเพิ่ม ==
แนวฉาก
การสะท้อนแสงพร่า
ส่วนสว่างจัดจ้า
แบบจำลองการสะท้อนแบบฟ็อง
คอมพิวเตอร์กราฟิกส์สามมิติ
ทัศนศาสตร์
ทัศนศาสตร์เชิงเรขาคณิต
อลังการศิลป์

อลังการศิลป์ หรือ ศิลปะตกแต่ง หรือ อาร์ตเดโค (Art Deco) เป็นขบวนการการออกแบบนานาชาติระหว่าง ค.ศ. 1925 ถึง ค.ศ. 1939 ที่มีผลต่อศิลปะการตกแต่งเช่น สถาปัตยกรรม การออกแบบภายใน และการออกแบบอุตสาหกรรม รวมทั้งทัศนศิลป์เช่นแฟชั่น, จิตรกรรม, เลขนศิลป์ (graphic arts) และภาพยนตร์ ขบวนการนี้เป็นการผสมผสานระหว่างลักษณะศิลปะกับขบวนการหลายแบบในต้นคริสต์ศตวรรษที่ 20 ซึ่งได้แก่ลัทธิคลาสสิกใหม่, ลัทธิเค้าโครง (Constructivism), ลัทธิบาศกนิยม, ลัทธิสมัยใหม่, นวศิลป์ และลัทธิอนาคตนิยม อลังการศิลป์นิยมกันอย่างสูงสุดในยุโรปและสหรัฐอเมริกาในสมัยรู้จักกันว่า "Roaring Twenties" และนิยมกันอย่างกว้างขวางในสหรัฐอเมริกาตลอดคริสต์ทศวรรษ 1930 แม้ว่าขบวนการออกแบบหลายขบวนการเริ่มจากความคิดทางการเมืองหรือทางปรัชญา แต่อลังการศิลป์มีรากมาจากการตกแต่งเท่านั้น ในขณะนั้นทัศนคติต่ออลังการศิลป์ถือกันว่าเป็นศิลปะของความหรู ความมีประโยชน์ทางการใช้สอย และความเป็นสมัยใหม่
ความนิยมในอลังการศิลป์เริ่มลดถอยลงในปลายคริสต์ทศวรรษ 1930 และต้นคริสต์ทศวรรษ 1940 และในที่สุดก็หมดความนิยมไปจนมาในคริสต์ทศวรรษ 1980 ก็เริ่มมีความนิยมกันขึ้นอีกครั้งหนึ่ง อลังการศิลป์มีอิทธิพลลึกซึ้งต่อขบวนการศิลปะหลายขบวนการต่อมาเช่นกลุ่มเมมฟิส (Memphis Group) และศิลปะประชานิยม (pop art) ตัวอย่างของงานยังเห็นได้ทั่วไปในเกือบทุกประเทศตั้งแต่สหรัฐอเมริกา, สหราชอาณาจักร, สเปน, คิวบา, ฟิลิปปินส์, โรมาเนีย และบราซิล ตัวอย่างที่เด่นยังเห็นได้จากสถาปัตยกรรมตามเมืองใหญ่ ๆ เช่นตามนครนิวยอร์ก อาทิ ตึกไครสเลอร์ที่ออกแบบโดยวิลเลียม แวน แอเลน (William Van Alen) และตึกเอ็มไพร์สเตต
== อ้างอิง ==
== ดูเพิ่ม ==
ศิลปะสมัยใหม่
== แหล่งข้อมูลอื่น ==
อลังการศิลป์ชิคาโก
อลังการศิลป์มอนทรีออล
จิตรกรรม
ประติมากรรม
สถาปัตยกรรม
ศิลปะสมัยใหม่
ปรัชญาศิลปะ
รูปแบบสถาปัตยกรรม
ลัทธิเค้าโครง

__NOTOC__
ลัทธิเค้าโครง อาจจะหมายถึง
ศิลปะเค้าโครง ในทางศิลปะเชิงปรัชญา
ลัทธิเค้าโครงในความสัมพันธ์ระหว่างประเทศ
สถาปัตยกรรมเค้าโครง ลักษณะแนวคิดสถาปัตยกรรมแนวใหม่ในรัสเซีย
[(dezambiguizare)]
แม่พระซอลลี

ดูบทความหลักที่ พระแม่มารีและพระบุตร
พระแม่มารีซอลลิ (ภาษาอังกฤษ: Solly Madonna) เป็นภาพเขียนสีน้ำมันที่เขียนโดยราฟาเอลจิตรกรสมัยเรอเนซองส์คนสำคัญชาวอิตาลีที่ปัจจุบันตั้งแสดงอยู่ที่ หอศิลป์ในกรุงเบอร์ลินในประเทศเยอรมนี  ราฟาเอลเขียนภาพ “พระแม่มารีซอลลิ” ราวระหว่างปี ค.ศ. 1500 ถึงปี ค.ศ. 1504
“พระแม่มารีซอลลิ” เป็นงานเขียนหนึ่งในชิ้นแรกๆ ที่ราฟาเอลเขียนที่ยังเห็นอิทธิพลของเปียโตร เปรูจิโนผู้เป็นครูอย่างเห็นได้ชัด สิ่งสองสิ่งจากภาพนี้ที่จะพบในงานต่อๆ มาของราฟาเอลคือพระแม่มารีอ่านหนังสือเช่นในภาพ “พระแม่มารีและพระบุตร” ที่พิพิธภัณฑ์ศิลปะนอร์ตันไซมอน, “พระแม่มารีคอนเนสตาบิเล”, “พระแม่มารีโคลอนนา” และ “พระแม่มารีคาร์เดลลิโน” และเช่นเดียวกับภาพสุดท้ายคือนก
“พระแม่มารีซอลลิ” ตั้งชื่อตามเจ้าของเดิมนายธนาคารอังกฤษเอ็ดเวิร์ด ซอลลิ
== อ้างอิง ==
==ดูเพิ่ม==
ราฟาเอล
พระแม่มารีและพระบุตร
จิตรกรรมในคริสต์ทศวรรษ 1500
ราฟาเอล
จิตรกรรมสมัยฟื้นฟูศิลปวิทยา
จิตรกรรมสีน้ำมัน
ศิลปะเกี่ยวกับแม่พระและพระกุมาร
นีกอลา ปูแซ็ง

นีกอลา ปูแซ็ง (Nicolas Poussin; 15 มิถุนายน ค.ศ. 1594 - 19 พฤศจิกายน ค.ศ. 1665) เป็นจิตรกรชาวฝรั่งเศสในคริสต์ศตวรรษที่ 17 ผู้มีความเชี่ยวชาญทางการเขียนจิตรกรรมสีน้ำมัน
ปูแซ็งเกิดเมื่อวันที่ 15 มิถุนายน ค.ศ. 1594 ที่เมืองเลซ็องเดอลีในนอร์ม็องดีในประเทศฝรั่งเศส และเสียชีวิตเมื่อวันที่ 19 พฤศจิกายน ค.ศ. 1665 ลักษณะการเขียนเป็นแบบคลาสสิกซิสม์ งานของปูแซ็งเจะชัดเจน มีเหตุผลและมีระเบียบและนิยมเส้นมากกว่าสี ปูแซ็งมีอิทธิพลต่อจิตรกรที่มีลักษณะเขียนไปทางคลาสสิกมาจนถึงคริสต์ศตวรรษที่ 20 เช่น ฌัก-หลุยส์ ดาวีด, ปอล เซซาน
ปูแซ็งใช้เวลาส่วนใหญ่ในช่วงทำงานเขียนในกรุงโรม นอกจากช่วงที่คาร์ดินัลรีเชอลีเยอ (Cardinal Richelieu) เรียกตัวกลับมาฝรั่งเศสเพื่อมาเป็นเป็นจิตรกรเอกประจำราชสำนักพระเจ้าแผ่นดินฝรั่งเศส
== เบื้องต้น ==

ผู้เขียนชีวประวัติสมัยแรกของปูแซ็งคือเพื่อนชื่อโจวันนี ปีเอโตร เบลโลรี ผู้เขียนว่าปูแซ็งเกิดที่เลซ็องเดอลีในนอร์ม็องดีและได้รับการศึกษาเบื้องต้นที่รวมทั้งภาษาละติน งานร่างสมัยแรกเป็นที่สังเกตของก็องแต็ง วาแร็ง จิตรกรท้องถิ่นที่ปูแซ็งได้เป็นลูกศิษย์จนกระทั่งหนีไปปารีสเมื่ออายุ 18 ที่ปารีสปูแซ็งเข้าศึกษากับห้องผลิตงานของแฟร์ดีน็อง แอล จิตรกรเฟลมิช และต่อมากับฌอร์ฌ ลาลม็อง ปูแซ็งพบว่าศิลปะฝรั่งเศสขณะนั้นกำลังอยู่ในระหว่างการเปลี่ยนแปลง ระบบการฝึกงานกับครูบาแบบเก่าเริ่มจะกระทบกระเทือน แต่ระบบการศึกษาจากสถาบันยังไม่ได้รับการก่อตั้งโดยซีมง วูแอ (Simon Vouet) แต่เมื่อพบกับกูร์ตัว (Courtois) นักคณิตศาสตร์ ปูแซ็งก็ตื่นเต้นกับการศึกษางานสะสมภาพพิมพ์ลายแกะของกูร์ตัวที่ทำโดยมาร์คันโตนีโอ ไรมอนดี (Marcantonio Raimondi) ตามแบบมาสเตอร์อิตาลี
== อ้างอิง ==
== ดูเพิ่ม ==
จิตรกรรมสีน้ำมัน
== แหล่งข้อมูลอื่น ==
ชีวประวัติของนีกอลา ปูแซ็งที่ พิพิธภัณฑ์ศิลปะเว็บ
ภาพเขียนของนีกอลา ปูแซ็งที่ พิพิธภัณฑ์ศิลปะเว็บ
บุคคลที่เกิดในปี พ.ศ. 2137
จิตรกรชาวฝรั่งเศส
จิตรกรในคริสต์ศตวรรษที่ 17
จิตรกรสมัยบาโรก
บุคคลจากจังหวัดเออร์